1958

Árið 1958 (MCMLVIII í rómverskum tölum)

 Á Íslandi 
 Janúar - Veitingahúsið Naustið í Reykjavík fór að auglýsa þorrablót og orðið þorramatur kom fyrst fyrir.
 25. janúar - 
 Sveitarstjórnarkosningar fóru fram.
 Landssamband bakarameistara var stofnað.
 VSO verkfræðistofan, fyrsta verkfræðistofa landsins, var stofnuð.
 23. mars: Styrktarfélag vangefinna var stofnað.
 29. mars: Fjórir ungir menn fórust í flugslysi á Öxnadalsheiði.
 24. maí - Mokkakaffi á Skólavörðustíg var opnað.
 1. september - Íslenska fiskveiðilögsagan var færð út í 12 mílur.
 1. september - Fyrsta þorskastríðið milli Breta og Íslendinga hófst.
 14. september - Tennis- og badmintonfélag Vestmannaeyja var stofnað.
 1. október - Hagaskóli og Vesturbæjarskóli hófu kennslu.
 23. október - Bandalag háskólamanna eða BHM var stofnað.
 23. desember - Ríkisstjórn Emils Jónssonar (Emilía) tók við völdum.
 Skipafélagið Hafskip stofnað.
 Sjávarútvegshúsið opnaði við Skúlagötu.
 Garðyrkjustöðin Eden opnaði í Hveragerði.
 Árbók Þingeyinga kom út fyrst.

 Fædd 
 11. apríl - Jón Stefán Kristjánsson, leikari og þýðandi.
 23. apríl - Hilmar Örn Hilmarsson, tónskáld og allsherjargoði.
29. apríl - Auður Ava Ólafsdóttir, listfræðingur og rithöfundur.
 2. júní - Eggert Þór Bernharðsson, sagnfræðingur, rithöfundur og menningarmiðlari (d. 2014).
 10. júlí - Helgi Björnsson, leikari og tónlistarmaður
 30. ágúst - Sigrún Edda Björnsdóttir, leikkona.
 8. september - Ólína Þorvarðardóttir, skólameistari og alþingismaður.
 8. september - Margrét Sverrisdóttir, stjórnmálamaður.
 30. september - Rósa Guðný Þórsdóttir, leikkona.
 2. október - Árni M. Mathiesen, dýralæknir og ráðherra.
 11. október - Bryndís Petra Bragadóttir, leikkona
 30. október - Pétur Guðmundsson, körfuknattleiksmaður.

 Dáin 
 5. apríl - Ásgrímur Jónsson (f. 1876).
 18. apríl - Thora Friðriksson, rithöfundur (f. 1866).
 25. maí - Steinn Steinarr (f. 1908).
 2. ágúst - Helgi Tómasson, yfirlæknir á Kleppsspítala (f. 1896).
 28. ágúst - Halldór Hermannsson, prófessor og bókavörður við Fiske-safnið í Cornell-Háskóla (f. 1878).

 Erlendis 
 1. janúar - Rómarsáttmálinn, stofnsáttmáli Efnahagsbandalags Evrópu, gekk í gildi.
 4. janúar - Spútnik 1 féll til jarðar og brann upp.
 8. janúar - Bobby Fischer varð skákmeistari Bandaríkjanna, 14 ára að aldri.
 1. febrúar - Sýrland og Egyptaland sameinuðust í Sameinaða Arabalýðveldið.
 6. febrúar - Flugvél fórst við München og með henni 20 menn, þar á meðal sjö leikmenn enska knattspyrnuliðsins Manchester United. 23 lifðu slysið af en þrír dóu síðar á sjúkrahúsi, þar á meðal landsliðsmaðurinn Duncan Edwards.
 14. febrúar - Írak og Jórdanía sameinuðust í Arabíska sambandið.
 12. mars - Söngvakeppni evrópskra sjónvarpsstöðva fór fram í Hollandi.
 24. mars - Elvis Presley sinnti herkvaðningu og varð óbreyttur hermaður númer 53310761.
 27. mars - Nikita Krústsjov varð leiðtogi Sovétríkjanna.
 3. apríl - Her Fidel Castro hóf árásir á Havana.
 4. apríl - Aldermaston-göngurnar: Mótmæli gegn kjarnorkuvopnum hófust í Bretlandi.
 1. júní - Charles de Gaulle, sem var sestur í helgan stein, kallaður til að stýra Frakklandi í sex mánuði.
 28. júní - Heimsmeistaramót landsliða í knattspyrnu karla 1958 fór fram.
 9. júlí - Jarðskjálfti í Alaska, 7,5 á Richter. Geysimikil skriða féll ofan í þröngan fjörð, Lituya Bay, og olli flóðbylgju sem náði 520 metra hæð.
 14. júlí - Íraska byltingin, herforingjabylting í Írak.
 15. júlí - Tilraun Meselsons og Stahl birtist í PNAS, en með henni sýndu Matthew Meselson og Franklin Stahl fram á að lífverur tvöfalda erfðaefni sitt með því að afrita hvorn DNA-þráðinn fyrir sig. 
 Ágúst - september - Önnur Formósusundsdeilan:  Vopnuð átök milli Alþýðulýðveldisins Kína og Lýðveldisins Kína.
 3. ágúst - Bandaríski kjarnorkukafbáturinn Nautilus varð fyrstur til að komast á Norðurpólinn undir íshellunni.
 2. október -Gínea lýsti yfir sjálfstæði frá Frakklandi.
 4. október - Fimmta franska lýðveldið var stofnað.
 28. október - Jóhannes 23. kjörinn páfi eftir lát Píusar XII.
 21. desember - Charles de Gaulle var kjörinn forseti Frakklands með 78,5% atkvæða.
 29. desember - Byltingarmenn undir forystu Che Guevara réðust inn í Santa Clara á Kúbu. Einræðisherrann Fulgencio Batista lagði niður völd á gamlársdag og flúði land.

Ódagsett
 Evrópukeppni karla í knattspyrnu var stofnuð.
 Geimferðastofnun Bandaríkjanna var stofnuð og Pioneer-áætlunin með ómönnuðum geimförum hófst.
 Franska Vestur-Afríka og Franska Miðbaugs-Afríka voru lagðar niður.

 Fædd 
 9. janúar - Mehmet Ali Agca, tyrkneskur fasisti.
 26. febrúar - Michel Houellebecq, franskur rithöfundur.
 10. mars - Sharon Stone, bandarísk leikkona.
 14. mars - Albert 2., fursti af Mónakó.
 12. maí - Eric Singer, bandarískur tónlistarmaður og trommari Kiss.
 17. maí - Paul Di'Anno, enskur söngvari (Iron Maiden o.fl., d.2024)
 7. ágúst - Bruce Dickinson, enskur söngvari (Iron Maiden).
 16. ágúst - Madonna Louise Ciccone Ritchie, bandarísk söngkona.
 25. ágúst - Tim Burton, bandarískur leikstjóri.
 29. ágúst - Michael Jackson, bandarískur tónlistarmaður (d. 2009).
 30. ágúst - Anna Politkovskaja, úkraínskur blaðamaður (d. 2006).
 22. september - Andrea Bocelli, ítalskur lýrískur tenór.
 20. október - Viggo Mortensen, bandarísk-danskur leikari.
 16. nóvember - Marg Helgenberger, bandarísk leikkona.
 22. nóvember - Jamie Lee Curtis, bandarísk leikkona.

 Dáin 
 13. febrúar - Christabel Pankhurst, ensk súffragetta. (f. 1880).
 29. maí - Juan Ramón Jiménez, spænskur rithöfundur og Nóbelsverðlaunahafi (f. 1881).
 16. júní - Imre Nagy, leiðtogi uppreisnarmanna í Ungverjalandi, tekinn af lífi (f. 1896).
 14. júlí - Faisal 2. Írakskonungur (drepinn í valdaráni hersins) (f. 1935).
 22. ágúst - Roger Martin du Gard, franskur rithöfundur og Nóbelsverðlaunahafi (f. 1881).
 9. október - Píus 12. páfi (f. 1876).
 15. nóvember - Tyrone Power, bandarískur leikari (f. 1914).

 Nóbelsverðlaunin 
 Eðlisfræði - Pavel Alekseyevich Cherenkov, Il'ia Frank, Igor Yevgenyevich Tamm
 Efnafræði - Frederick Sanger
 Læknisfræði - George Wells Beadle, Edward Lawrie Tatum, Joshua Lederberg
 Bókmenntir - Boris Leonidovich Pasternak
 Friðarverðlaun - Georges Pire

Flokkur:1958